Íslenskar skólalúðrasveitir fjölmenna í Silfurberg sunnudaginn 17. nóvember með sannkallaða maraþontónleika . Þema tónleikanna er " Óskalög " og hafa hljómsveitirnar frjálsar hendur við að velja sér sín eigin óskalög til að flytja . Það má því búast við mjög fjölbreyttri efnisskrá á tónleikunum , sem standa frá klukkan 11 - 18 . Skipt er um hljómsveit á heila og hálfa tímanum og koma þar fram samtals fjórtán lúðrasveitir víðs vegar að af landinu . Kynnir er Jón Guðmundsson . Samtök íslenskra skólalúðrasveita ( SÍSL ) standa fyrir viðburðinum með það að markmiði að vekja athygli á starfi íslenskra skólalúðrasveita , bæði út á við og ekki síst inn á við , þ.e. að gefa þeim sem eru í lúðrasveit kost á að sjá og heyra í öðrum hljómsveitum . Aðgangur er ókeypis og öllum heimill meðan húsrúm leyfir . B og C sveitir Tónlistarskóla Garðabæjar koma fram kl. 14.00 - 14.30